
	                                                                 Bucureşti, 23.11.2010

                                                                 Pl-x  579/2010

	                                                                   


RAPORT 

asupra propunerii legislative pentru modificarea Legii nr.260/2008 privind asigurarea obligatorie a locuinţelor 
împotriva cutremurelor, alunecărilor de teren sau inundaţiilor

                    În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere, în fond, cu propunerea legislativă pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, trimisă cu adresa nr. Pl-x 579 din 9 noiembrie 2010, înregistrată sub nr. 21/314 din                     11 noiembrie 2010.



Potrivit dispoziţiilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.



Senatul, în calitate de primă Cameră sesizată, a respins propunerea legislativă în şedinţa din 11 octombrie 2010.

Consiliul Legislativ a avizat favorabil iniţiativa legislativă cu observaţii şi propuneri, conform avizului nr.531 din 29 aprilie 2010.


Guvernul, prin punctul de vedere transmis cu adresa nr. 1671 din 29 iunie 2010, nu susţine adoptarea acestei propuneri legislative.

Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/943 din 16 noiembrie 2010. 

Propunerea legislativă supusă dezbaterii are ca obiect de reglementare modificarea şi completarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, prin introducerea unor prevederi de ordin tehnic, specifice activităţii de asigurare, astfel încât să se asigure premisele necesare pentru o mai bună funcţionare a mecanismelor instituite prin acest act normativ. Astfel, se propune asigurarea unei mai mari flexibilităţi în modificarea valorii sumelor asigurate obligatoriu şi a primelor, în funcţie de rezultatele din anii anteriori, precum şi limitarea posibilităţii de control asupra PAID a unor societăţi de asigurare care fac parte din grupuri, în detrimentul societăţilor de asigurare care nu fac parte dintr-un grup, corelându-se astfel cu prevederile Legii nr.32/2000 privind societăţile de asigurare şi supravegherea asigurărilor, cu modificările si completările ulterioare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă mai sus menţionată în şedinţa din 23 noiembrie 2010. 

     La dezbaterea acestei iniţiative legislative, din totalul de 22 de membri ai Comisiei pentru politică economică, reformă şi privatizare au fost prezenţi 21 deputaţi.

     La lucrările Comisiei au participat, în calitate de invitaţi, din partea Ministerului Administraţiei şi Internelor, domnul Mihai Capră – secretar de stat, din partea Comisiei de Supraveghere a Asigurărilor, doamna  Marinela Nemeş – director general, iar din partea Pool-ului de Asigurare Împotriva Dezastrelor Naturale (PAID), domnul Marius Bulugea – director general.
          În urma examinării iniţiativei legislative şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, propunerea legislativă pentru modificarea                 Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, cu amendamentele admise, care sunt redate în Anexa la prezentul raport. 



În raport cu obiectul şi conţinutul său, propunerea legislativă face parte din categoria legilor organice.  

                  PRESEDINTE,      


                                                                                          SECRETAR,                                                                                                                                                                                                             


                          
                                                                

                  Mihai TUDOSE                                                                                                                   Horia GRAMA                                
ANEXĂ
AMENDAMENTE ADMISE :

	Nr.

crt.
	Text Lege 260/2008 
	Text propunere legislativă
iniţiator
	Text propus de Comisie

(autorul amendamentului)
	Motivarea amendamentelor propuse

	1. 
	
	LEGE

pentru modificarea Legii                      nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor
	LEGE

pentru modificarea şi completarea Legii nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor
Autor: Comisia economică.
	

	2. 
	
	Articol unic -  Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, publicată în Monitorul Oficial al României, Partea I, nr. 757 din                10 noiembrie 2008, se modifică şi se completează după cum urmează:


	Art. I. -  Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, publicată în Monitorul Oficial al României, Partea I, nr. 757 din 10 noiembrie 2008, se modifică şi se completează după cum urmează:

Autor: Comisia economică.
	Pentru respectarea normelor de tehnică legislativă.

	3. 
	LEGE

privind asigurarea obligatorie a locuinţelor împotriva cutremurelor, alunecărilor de teren sau inundaţiilor
	1. Titlul legii va avea următorul cuprins:

„Lege privind asigurarea obligatorie a locuinţelor împotriva cutremurelor, alunecărilor de teren şi inundaţiilor”.
	1. Nemodificat.
	

	4. 
	Art. 3-  (1) Începând cu data la care se împlinesc 90 de zile de la data adoptării normelor de Comisia de Supraveghere a Asigurărilor emise în aplicarea prezentei legi, persoanele fizice şi juridice sunt obligate să îşi asigure împotriva dezastrelor naturale, în condiţiile prezentei legi, toate construcţiile cu destinaţia de locuinţă, din mediul urban sau rural, aflate în proprietatea acestora şi înregistrate în evidenţele organelor fiscale.


	2. Articolul 3 alin. (1) se modifică şi va avea următorul cuprins:

,,Art. 3. -  (1) Începând cu data la care protecţia riscurilor subscrise prin PAD, devine efectivă prin contractul de reasigurare încheiat de PAID, persoanele fizice şi juridice sunt obligate să îşi asigure împotriva dezastrelor naturale, în condiţiile prezentei legi, toate construcţiile cu destinaţia de locuinţă, din mediul urban sau rural, aflate în proprietatea acestora şi înregistrate în evidenţele organelor fiscale. Această dată se comunică prin ordin al preşedintelui C.S.A. publicat în Monitorul Oficial al României, Partea I, cu 15 zile înainte de data de la care protecţia riscurilor subscrise prin PAD, devine efectivă".
	2. Alineatul (1) al articolului 3 se modifică şi va avea următorul cuprins:

        Autor: Comisia economică.
Nemodificat.

	

	5. 
	-
	-
	3. La articolul 3, după alineatul (7) se introduce un nou alineat,                alin. (8), cu următorul cuprins:

,,(8) Prezenta lege se aplică şi persoanelor fizice şi juridice care            şi-au încheiat o asigurare facultativă a locuinţelor care să acopere toate riscurile prevăzute în asigurarea obligatorie.’’

     Autor: Comisia economică
	

	6. 
	Art. 5………………….

               (3) Suma asigurată obligatoriu, precum şi prima obligatorie aferentă pot fi modificate prin hotărâre a Guvernului, în primii 5 ani de la intrarea în vigoare a prezentei legi, iar după această perioadă, prin ordin al preşedintelui C.S.A.
(4) Modificarea valorii sumelor prevăzute la alin. (1) şi (2) se poate face anual. Criteriile care pot sta la baza modificării se stabilesc prin normele de aplicare a prezentei legi şi trebuie să vizeze cel puţin suprafaţa locuinţei, costurile de înlocuire şi rata inflaţiei.


	3. Alineatul (3) al articolului 5 se abrogă.

4. La articolului 5, alineatul (4) se modifică şi va avea următorul cuprins:
„(4) Suma asigurată obligatoriu, precum şi prima obligatorie aferentă pot fi modificate anual prin ordin al preşedintelui Comisiei de Supraveghere a Asigurărilor, după intrarea în vigoare a legii. Criteriile care stau la baza modificării se stabilesc prin acelaşi ordin şi trebuie să vizeze cel puţin suprafaţa locuinţei, costurile de înlocuire şi rata inflaţiei."

	.

4. Alineatul (3) al articolului 5 se abrogă.
Autor: Comisia economică
5. Alineatul (4) al articolului 5 se modifică şi va avea următorul cuprins:
 Autor: Comisia economică


	

	7.
	Art. 6  - Riscurile  care se asigură obligatoriu prin PAD sunt daunele produse construcţiilor cu destinaţia de locuinţă de oricare dintre formele de manifestare a dezastrului, ca efect direct sau indirect al producerii dezastrului natural.

	5. Articolul 6 se modifică şi va avea următorul cuprins:

„Art. 6 - Prin PAD sunt acoperite daunele produse construcţiilor cu destinaţia de locuinţă de oricare dintre formele de manifestare a dezastrului, ca efect direct sau indirect al producerii riscurilor asigurate".
	6. Nemodificat.
	

	8.
	Art. 9……………………………..

(3) După data expirării valabilităţii prevăzute în PAD, asigurătorul va încheia o asigurare obligatorie cu noul proprietar, după care va transmite în baza de date gestionată de PAID modificările survenite
	6. La articolul 9, alineatul (3) se modifică şi va avea următorul cuprins:

 ,,(3) Înainte de expirarea valabilităţii prevăzute în PAD asigurătorul va încheia o asigurare obligatorie cu noul proprietar, în continuarea celei  exprimate după care va transmite în baza de date gestionată de PAID modificările survenite.”

	7. Alineatul (3) al articolului 9 se modifică şi va avea următorul cuprins:

Autor: Comisia economică.

Nemodificat.
	

	9.
	-
	7. La articolul 11, după alineatul (2), se introduce un nou alineat, alin. (3) cu următorul cuprins:

„(3) Locuinţele situate în clădirile expertizate tehnic în condiţiile legii de către experţi tehnici atestaţi şi încadrate prin raport de expertiză tehnică în clasa I de risc seismic, nu se asigură pentru nici unul din riscurile prevăzute de prezenta lege, până la data recepţiei la terminarea lucrărilor de consolidare a clădirilor".


	8. Nemodificat.

	

	10.
	Art. 16 - Potrivit PAD, PAID îi revin următoarele obligaţii şi drepturi:

1. obligaţii:
a) să constate şi să evalueze prejudiciile, să stabilească cuantumul despăgubirii şi să finalizeze dosarele de daună în termenele şi în condiţiile stabilite în conformitate cu normele emise de C.S.A. în aplicarea prezentei legi;
b) să plătească despăgubirile;
c) să îndeplinească celelalte obligaţii şi să respecte condiţiile prevăzute de prezenta lege;

2. drepturi:
a) să reţină comisionul din valoarea primei obligatorii plătite, în cuantumul prevăzut prin ordin al preşedintelui C.S.A.;
b) să refuze plata despăgubirilor în cazul în care, în termen de 60 de zile de la producerea riscului asigurat, beneficiarii prevăzuţi la art. 18 alin. (2) nu au înştiinţat asigurătorul despre acest fapt şi dacă din acest motiv nu s-a putut determina cauza producerii riscului asigurat, respectiv mărimea şi întinderea prejudiciului.
	8. Articolul 16 se modifică şi va avea următorul cuprins:

„Art. 16. - Potrivit PAD, asigurătorul care acţionează în numele PAID le revin următoarele obligaţii şi drepturi:

    1.obligaţii:

     a) să constate şi să evalueze prejudiciile, să stabilească cuantumul despăgubirii şi să finalizeze dosarele de daună în termenele şi în condiţiile stabilite în conformitate cu normele emise de C.S.A. în aplicarea prezentei legi;

  b) să îndeplinească celelalte obligaţii şi să respecte condiţiile prevăzute de prezenta lege;

2. drepturi: 
      a) să reţină comisionul din valoarea primei obligatorii plătite, în cuantumul prevăzut prin ordin al preşedintelui C.S.A.;
    b) să refuze plata despăgubirilor în cazul în care, în termen de 60 de zile de la producerea riscului asigurat, beneficiarii prevăzuţi la art. 18 alin.(2) nu au înştiinţat asigurătorul despre acest fapt şi dacă din acest motiv nu s-a putut determina cauza producerii riscului asigurat, respectiv mărimea şi întinderea prejudiciului.

	9. Articolul 16 se modifică şi va avea următorul cuprins:

„Art. 16. - Potrivit PAD, asigurătorului care acţionează în numele PAID îi revin următoarele obligaţii şi drepturi:

Autor: Comisia economică.

1. Nemodificat.
     2. Nemodificat.


	

	11.
	-
	9. La articolul 18, alineatul (2), punctul 2, după litera b), se introduce o nouă literă, lit. c) cu următorul cuprins:

,,c) persoanele desemnate expres în PAD ca beneficiari de către asiguraţi".


	10. Nemodificat.
	

	12.
	Art. 19…………………………
(4) Plata despăgubirilor se va face de societatea care a efectuat constatarea şi evaluarea, în termenul prevăzut prin normele emise de C.S.A. în aplicarea prezentei legi.

……………………………………
(8) PAID decontează asigurătorilor autorizaţi numai cheltuielile efectuate cu activitatea de constatare a prejudiciilor rezultate în urma producerii riscurilor asigurate obligatoriu, precum şi despăgubirea acordată ca urmare a producerii riscurilor asigurate.

	10. La articolul 19, alineatele (4) şi (8) se modifică şi vor avea următorul cuprins:

   „(4) Plata despăgubirilor se va face direct de către PAID în baza unui centralizator transmis de asigurătorul care a efectuat constatarea şi evaluarea prejudiciilor".

……………………………………..

       „(8) PAID decontează asigurătorilor cheltuielile efectuate cu activitatea de constatare şi evaluare a prejudiciilor rezultate în urma producerii riscurilor asigurate obligatoriu".


	11. Alineatele (4) şi (8) ale articolului 19 se modifică şi vor avea următorul cuprins:

    Autor: Comisia economică.
(4) Nemodificat.

……………………………………….
(8) Nemodificat. 
	

	13.
	Art. 20 - Asigurătorii autorizaţi vor plăti asiguraţilor numai contravaloarea costurilor de reparaţii/înlocuire referitoare la prejudiciile cauzate de producerea riscului asigurat, în limita sumei totale asigurate prin PAD.

	 11. Articolul   20,   se   modifică   şi   va   avea   următorul   cuprins:

„Art. 20 - PAID va plăti asiguraţilor numai contravaloarea costurilor de reparaţii/înlocuire referitoare la prejudiciile cauzate de producerea riscului asigurat, în limita sumei totale asigurate prin PAD".


	12. Nemodificat

	

	14.
	Art. 21 - Asigurătorii au dreptul să refuze plata despăgubirilor în cazul în care, în termen de 60 de zile de la producerea riscului asigurat, beneficiarii prevăzuţi la art. 18 nu au înştiinţat asigurătorul despre acest fapt şi dacă din acest motiv nu s-au putut determina cauza producerii riscului asigurat şi întinderea prejudiciului.

	12. Articolul 21 se abrogă.


	13. Nemodificat.
	

	15.
	Art. 22. - Pentru riscurile prevăzute la art. 6, sumele plătite de asigurător asiguratului cu titlu de despăgubire, în baza PAD, se constituie după cum urmează:
  a) valoarea asigurată obligatoriu sau, după caz, parte din aceasta, corespunzătoare valorii pagubei, se încasează de asigurător de la PAID, în conformitate cu normele emise de C.S.A. în aplicarea prezentei legi;
  b) calculul despăgubirii pentru suma asigurată prin PAD se va face pe baza asigurării de prim risc.

	13. Articolul 22 se modifică şi va avea următorul cuprins:

  „Art. 22 — Pentru riscurile prevăzute la art. 6, sumele plătite de către PAID asiguratului, cu titlu de despăgubire în temeiul PAD, se constituie în baza principiului asigurării de prim risc".


	14. Nemodificat.
	

	16.
	Art. 26. - 32/2000(1) Pot fi acţionari ai PAID persoanele juridice care sunt autorizate să încheie PAD, în condiţiile prevăzute de Legea              nr. , cu modificările şi completările ulterioare, şi de normele prudenţiale privind acoperirea riscurilor de catastrofe naturale, emise în aplicarea legii.

	14. La articolul 26, alineatul (1) se modifică şi va avea următorul cuprins:


„(1) Pot fi acţionari ai PAID societăţile de asigurare autorizate de către Comisia de Supraveghere a Asigurărilor să încheie asigurări obligatorii pentru locuinţe, care singure ori prin intermediul sau în legătură cu alte societăţi de asigurare controlate de aceleaşi persoane sau grup de persoane, exercită drepturi ce decurg din deţinerea unor acţiuni care, cumulate, reprezintă cel mult 15% din capitalul social al PAID, ori îi conferă acesteia cel mult 15% din totalul drepturilor de vot în adunarea generală a acţionarilor PAID."

	15. Alineatul (1) al articolului 26 se modifică şi va avea următorul cuprins:

        Autor: Comisia economică

Nemodificat.

	

	17.
	Art. 27. - (1) Un acţionar poate deţine cel mult 15% din acţiunile PAID sau din drepturile de vot în cadrul adunării generale a acţionarilor.


	15. Alineatul (1) al articolul 27 se abrogă.


	16. Nemodificat.
	

	18.
	Art. 33. - (1) Se autorizează Ministerul Economiei şi Finanţelor să contracteze împrumuturi pentru:
 a) plata primei de reasigurare pentru primul an de la intrarea în vigoare a prezentei legi, precum şi pentru completarea, după caz, a diferenţei până la nivelul primei de reasigurare cuvenite pentru fiecare din următorii 4 ani;

 b) suplimentarea fondurilor PAID necesare acordării despăgubirilor în cazul unor dezastre naturale în care pierderile depăşesc capacitatea sistemului de a efectua plata tuturor acestora.

(2) Condiţiile de contractare a împrumuturilor prevăzute la              alin. (1) se stabilesc ulterior, în conformitate cu legislaţia în vigoare.
(3) Se autorizează Ministerul Economiei şi Finanţelor să acorde sumele contractate în temeiul prevederilor alin. (1), prin încheierea cu PAID a unor acorduri subsecvente de împrumut.
(4) Rambursarea împrumuturilor se efectuează din sursele proprii ale PAID.


	16. Articolul 33 se modifică şi va avea următorul cuprins: 

„(1) Se autorizează Ministerul Finanţelor Publice să contracteze împrumuturi pentru:

a) plata primei de reasigurare pentru primul an de la intrarea în vigoare a prezentei legi, precum şi pentru completarea, după caz, a diferenţei până la nivelul primei de reasigurare cuvenite pentru fiecare din următorii 4 ani;

b) asigurarea resurselor financiare necesare pentru plata compensaţiilor necesare în cazul în care pagubele depăşesc valoarea maximă care poate fi acoperită din resursele PAID şi de către societatea de reasigurare în cazul producerii riscurilor asigurate.

(2) Condiţiile de contractare a împrumuturilor prevăzute la alin. (1) se stabilesc ulterior, în conformitate cu legislaţia în vigoare.

(3) Se autorizează Ministerul Finanţelor Publice să acorde sumele contractate în temeiul prevederilor alin. (1), prin încheierea cu PAID a unor acorduri subsecvente de împrumut, în condiţiile legii.

(4)
Rambursarea împrumuturilor se efectuează din sursele proprii ale PAID.

           (5) În cazul unui dezastru, când este depăşită reţinerea netă a PAID despăgubirile se vor plăti de către PAID după primirea sumelor corespunzătoare din reasigurare.
          (6) Societăţile de asigurare acţionari ai PAID, cât şi asigurătorii autorizaţi să încheie PAD nu pot fi obligaţi în nici un caz să suporte din fonduri proprii acoperirea oricăror diferenţe dintre despăgubirile datorate şi fondurile disponibile la PAID."


	17. Nemodificat.

	

	19.
	Art. 37. - În aplicarea prezentei legi, C.S.A. va emite norme privind:
e) constituirea rezervei pentru constatarea daunelor asigurate prin PAD, cu aplicarea principiului managementului separat pentru activitatea de asigurare obligatorie a locuinţelor;
	17. La articolul 37, litera e) se modifică şi va avea următorul cuprins:

„e) constituirea rezervei pentru daunele asigurate prin PAD, cu aplicarea principiului managementului separat pentru activitatea de asigurare obligatorie a locuinţelor".

	18. Litera e) a articolului 37 se modifică şi va avea următorul cuprins:

    Autor: Comisia economică.
Nemodificat.
	

	20.
	Art. 40.- Normele metodologice de aplicare a prezentei legi se aprobă prin hotărâre a Guvernului, la propunerea C.S.A., în termen de 90 de zile de la data publicării prezentei legi în Monitorul Oficial al României, Partea I.

	18. Articolul 40 se modifică şi va avea următorul cuprins:

„Art. 40 - Actele normative care trebuie emise în aplicarea prezentei legi, se adoptă de către autorităţile responsabile şi se publică în Monitorul Oficial al României"


	19. Nemodificat.
	

	21.
	------------------------
	-----------------------
	Art. II. - Legea nr. 260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, publicată în Monitorul Oficial al României, Partea I, nr. 757 din 10 noiembrie 2008, cu modificările şi completările aduse prin prezenta lege, va fi republicată în Monitorul Oficial al României, Partea I, dându-se textelor o nouă numerotare.

Autor: Comisia economică.
	Pentru respectarea normelor de tehnică legislativă.

BIROULUI  PERMANENT  

AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative pentru modificarea Legii nr.260/2008 privind asigurarea obligatorie a locuinţelor împotriva cutremurelor, alunecărilor de teren sau inundaţiilor, trimisă, spre dezbatere în fond, cu adresa nr. Pl-x 579 din 9 noiembrie 2010, înregistrată sub nr. 21/314 din                        11 noiembrie 2010, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor organice.  
PREŞEDINTE,

                                                       Mihai  TUDOSE

